Diari Oficial de la Generalitat Valenciana


Sumari del DOGV 4225, del 10-04-2002 (2002/3432)

ORDRE de 25 de març de 2002, de la Conselleria d'Agricultura, Pesca i Alimentació, per la qual s'estableix l'import global màxim per a l'exercici 2002, de les subvencions regulades en l'Ordre de 15 de novembre de 2001, per a condicionament de camins rurals.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4225

Data del DOGV
:   10-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/3432


Data del document
:   25-03-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * administració local
    * via rural
    * obres públiques
    * suport econòmic

ORDRE de 25 de març de 2002, de la Conselleria d'Agricultura, Pesca i Alimentació, per la qual s'estableix l'import global màxim per a l'exercici 2002, de les subvencions regulades en l'Ordre de 15 de novembre de 2001, per a condicionament de camins rurals. [2002/X3432]
  
En el paràgraf 3 in fine de l'article 1 de l'Ordre de 15 de novembre de 2001, de la Conselleria d'Agricultura, Pesca i Alimentació, per la qual s'estableixen ajudes per a obres de condicionament de camins rurals en els municipis i entitats locals menors de la Comunitat Valenciana (DOGV núm. 4139, de 30 de novembre), es preveia la fixació de l'import global màxim d'aquestes ajudes per mitjà d'una ordre posterior, d'acord amb els pressupostos que s'aprovarien per a cada exercici.
  
Per això, i de conformitat amb l'article 47.11 c) del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article únic
  
L'import global màxim de les subvencions regulades en l'Ordre de 15 de novembre de 2001, de la Conselleria d'Agricultura, Pesca i Alimentació, imputable a l'exercici de 2002, queda fixat en 2.320.200 euros, a càrrec de la línia de subvenció T0170000, ?Obres i serveis d'infraestructura agrària en municipis?, del programa 531.10, ?Estructures agràries?, del pressupost de la Generalitat Valenciana per al 2002.
  
La quantitat global de la despesa que s'imputarà a l'exercici de 2003 no podrà superar els 3.365.667,79 euros, resultant d'aplicar el percentatge del 70% a l'import que, per a la línia, es preveu en el pressupost esmentat de la Generalitat Valenciana. El pagament de l'anualitat de l'any 2003 queda subordinat a l'existència de crèdit adequat i suficient en els pressupostos de la Generalitat Valenciana per a aquest exercici.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 25 de març de 2002
  
La consellera d'Agricultura, Pesca i Alimentació,